У току Првог светског рата, велики број војно способног становништва са простора Јовца и Дворице је мобилисан. Многи од њих учествовали су у славним победама српске војске у Куманову, Битољу, Брегалници... Такође, велики број њих прошао је Албанију и боравио на острвима Крфу и Виду. Нажалост, 141 мештанин Јовца и Дворице изгубио је живот у овим биткама и није дочекао крај рата. Њима и изгинулим мештанима у балканским ратовима, становништво Јовца одужило се подизањем споменика у порти цркве (1934/1935. године). У склопу овог споменика био је и споменик краљу Александру I Карађорђевићу који је након Другог светског рата срушен и који чека на обнављање. На споменику је исписано: "Изгинулима у ратовима за ослобођење земље 1912—1918. године. Спомен подижу сељани Доњег Јовца, Горњег Јовца и Дворице, 1934. године. Добротвори: Јовачка земљорадничка кредитна задруга и Ђорђе Велимировић из Дворице."